Sati (hinduismo)

Sati delakoa, bere senar hil berriaren gorpuarekin batera sutan bizirik erretzen den emakumeari erreferentzia egiten dion sanskritozko hitza da. Indiako eskualde eta kasta jakin batzuetako emakume alargun batzuk haien gorputza sutara botatzen zuten senarren hileta-sura. XVII. mendean, britaniarrek praktika horren berri izan zutenean «alargunaren inmolazioa» bezala izendatu zuten eta ondoren, kriminalizatu zuten.

Lata Mani, Gayatri Chakravorty Spivak eta Rafia Zakaria idazle eta ikertzaileek sati-a ikertu eta kolono britaniarren interesak zalantzan jarri dituzte.

Rafia Zakaria idazle eta ikertzailearen arabera, praktika isolatu eta bolondresa zen, emakumeak alarguntzean geratzen ziren egoera sozioekonomiko latzari aurre egiteko jarrera ez ohikoa. Izan ere, Spivaken arabera, emakume alargunak ezin ziren berriro ezkondu eta sexu indarkeriaren zein ezkontzaz kanpoko haurdunaldien arriskuaren aurrean babesgabe geratzen ziren. 

Zakariaren arabera, britaniarrek praktika erlijiosoa zela demostratzeko ahalegina egin zuten, eta horretarako vedak arakatu zituzten. Era berean, misiolariak bidali zituzten Indian barrena praktika horiek dokumentatzeko. 1829an Elizaren Misiolari Elkarteko William Bowleyk sati bat ekidin zuela esan eta algarguna derrigortuta egin behar zuela deskribatu zuen. Urte horretan, Britaniarren koloniaren testuinguruan, praktika hori kriminalizatu zen. Zakariaren arabera, praktika horren debekua nahiko hipokrita eta interesduna suertatu zen, garai horretan europarrek sorgin-ehizak aurrera eramaten zituztelako. Praktika horren kriminalizazioaren bitartez, hinduismoaren moraltasuna gutxiezten zen eta horrekin batera indiarren, emakume zein gizonen gizatasuna. Sati-ari buruzko istorio sentsazionalista ugari zabaldu ziren Europan, eta hauek literaturan sartu ziren, besteak beste, Jules Verneren Munduari bira 80 egunetan.

 Ikus, gainera 

 Britainiar Raj
 Britainiar Inperioa
 Sati (jainkosa) 

 Erreferentziak 

 Kanpo estekak 

Kategoria:Giza sakrifizioak
Kategoria:Hinduismoa
Kategoria:Erlijioa Indian
Kategoria:Suizidatzeko moduak
Kategoria:Heriotza Indian
Kategoria:Indoeuropar kultura